《望长老峰》
明代·释今鸷

此峰何代得僧名，翘首徒深仰止情。月上一轮虽见相，泉驱万壑不闻声。

影分紫玉低群岳，势入丹霄控太清。为问何人窥绝顶，山根时有白云生。

作者简介：今鸷，字慧则。番禺人。乐说和尚仲兄。诸生。原名向高，与兄舒齐名。世乱，隐居山野，教授生徒自给。清圣祖康熙四年（一六六五）受具，充丹霞化主，顷侍天然老人于归宗。十四年，归雷峰，典客六年。时福州长庆丛席久虚，绅士再三恳老人主法，颔之，遣鸷入闽。会老人退休净成，遂留长庆守待。至老人入寂后，归雷峰坐蜕。事见清徐作霖、黄蠡《海云禅藻集》卷三。